གྲྭ་བཙུན་ཚོགས་ཆུང་གི་གཏམ་བཤད་འགྲན་བསྡུར་ནང་ཨང་དང་པོ་ལེན་མཁན་འཕྱོངས་རྒྱས་རྫོང་སྤྱན་གཡས་དགོན་གྱི་དགེ་འདུན་པ་བསོད་ནམས་ཆོས་རྒྱལ་གྱིསཚད་གཞི་ཁག་བཞིར་བརྩི་སྲུང་གིས་སྔོན་ཐོན་གྲྭ་བཙུན་ཧུར་ཐག་བྱེདཅེས་པའི་བྱེད་སྒོ་གོ་སྐབས་སུ་བྱས་ཏེ་རང་རྒྱལ་གྱི་ཆོས་ལུགས་ཀྲུང་གོ་ཅན་དུ་འགྱུར་བའི་ཁ་ཕྱོགས་མཐའ་འཁྱོངས་དང་བོད་བརྒྱུད་ནང་བསྟན་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་ཡོང་བ་བྱས་ཏེ་མེས་རྒྱལ་གཅིག་གྱུར་དང་།མི་རིགས་མཐུན་སྒྲིལ།སྤྱི་ཚོགས་ཞི་མཐུན་བརྟན་ལྷིང་བཅས་ལ་སྲུང་སྐྱོང་བྱ་ཆེད།རང་ཉིད་ཀྱི་སྟོབས་ཤུགས་ཕྲན་བུ་ལེགས་སྐྱེས་སུ་འབུལ་རྒྱུ་ཡིན་ལ་བོད་བརྒྱུད་ནང་བསྟན་གྱི་རྒྱལ་གཅེས་ཆོས་གཅེས་དང་།སྒྲིག་བཀུར་ཁྲིམས་སྲུང་།སྡིག་སྤོང་དགེ་སྒྲུབ།ཞི་མཐུན་གོང་བཀུར།ཞི་བདེར་རེ་སྨོན་བཅས་ཀྱི་སྲོལ་རྒྱུན་བཟང་པོ་མུ་མཐུད་དར་སྤེལ་བཏང་ནས་ཆབ་སྲིད་ཐད་བློས་འགེལ་ཆོག་པ་དང་།ཆོས་ལུགས་ཐད་ཡོན་ཚད་མཐོ་བ།ཀུན་སྤྱོད་ཐད་དམངས་ཀྱི་བློ་མགུ་ཐུབ་པ།འགག་རྩའི་དུས་སུ་ནུས་པ་ཐོན་ཐུབ་པ་བཅས་ཀྱི་དགེ་འདུན་པ་ཡག་པོ་ཞིག་བྱ་རྒྱུ་ཡིནཞེས་བརྗོད་པ་རེད།